CELEX: 32022D0621
Language: el
Date: 2022-04-07 00:00:00
Title: Εκτελεστική απόφαση (ΕΕ) 2022/621 της Επιτροπής της 7ης Απριλίου 2022 για την τροποποίηση της εκτελεστικής απόφασης (ΕΕ) 2019/436 σχετικά με τα εναρμονισμένα πρότυπα για αυτοκινούμενους αναμεικτήρες, γερανούς και άλλα μηχανήματα, τα οποία εκπονήθηκαν προς υποστήριξη της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

13.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 115/75
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/621 ΤΗΣ ΕΠΙΤΡΟΠΗΣ
         της 7ης Απριλίου 2022
         για την τροποποίηση της εκτελεστικής απόφασης (ΕΕ) 2019/436 σχετικά με τα εναρμονισμένα πρότυπα για αυτοκινούμενους αναμεικτήρες, γερανούς και άλλα μηχανήματα, τα οποία εκπονήθηκαν προς υποστήριξη της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (2), και ιδίως το άρθρο 7 παράγραφος 3,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 7 της οδηγίας 2006/42/ΕΚ, τα μηχανήματα που κατασκευάζονται σύμφωνα με εναρμονισμένο πρότυπο, τα στοιχεία αναφοράς του οποίου έχουν δημοσιευτεί στην Επίσημη Εφημερίδα της Ευρωπαϊκής Ένωσης, πρέπει να τεκμαίρεται ότι συμμορφώνονται με τις βασικές απαιτήσεις υγείας και ασφάλειας που καλύπτονται από το εν λόγω εναρμονισμένο πρότυπο.
                  
               
                     (2)
                  
                  
                     Με την επιστολή Μ/396, της 19ης Δεκεμβρίου 2006, η Επιτροπή ζήτησε από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) (στο εξής: αίτημα) να εκπονήσουν, να αναθεωρήσουν και να ολοκληρώσουν τις εργασίες για τα εναρμονισμένα πρότυπα προς υποστήριξη της οδηγίας 2006/42/ΕΚ, ώστε να ληφθούν υπόψη οι αλλαγές που εισήχθησαν με την εν λόγω οδηγία σε σχέση με την οδηγία 98/37/ΕΚ του Ευρωπαϊκού Κοινοβουλίου και του Συμβουλίου (3).
                  
               
                     (3)
                  
                  
                     Με βάση το αίτημα, η CEN εκπόνησε τα νέα εναρμονισμένα πρότυπα EN 13852-3:2021 σχετικά με τους ελαφρούς γερανούς ανοικτής θαλάσσης, EN 12385-5:2021 σχετικά με τα συρματόσχοινα με κλώνους για ανελκυστήρες και EN 12609:2021 σχετικά με τις απαιτήσεις ασφάλειας για αυτοκινούμενους αναμεικτήρες.
                  
               
                     (4)
                  
                  
                     Με βάση το αίτημα, η CEN και η Cenelec αναθεώρησαν επίσης υφιστάμενα εναρμονισμένα πρότυπα, τα στοιχεία αναφοράς των οποίων δημοσιεύονται στη σειρά C της Επίσημης Εφημερίδας της Ευρωπαϊκής Ένωσης, με την ανακοίνωση της Επιτροπής 2018/C 092/01 (4) για την προσαρμογή τους στην τεχνολογική πρόοδο. Αυτό είχε ως αποτέλεσμα την έγκριση των ακόλουθων νέων εναρμονισμένων προτύπων: EN 12312-5:2021 σχετικά με τον εξοπλισμό εφοδιασμού αεροσκαφών με καύσιμα· EN 13001-2:2021 σχετικά με την ασφάλεια γερανών· EN 1501-1:2021 σχετικά με οχήματα συλλογής απορριμμάτων οπισθίας φόρτωσης· EN 1501-2:2021 σχετικά με οχήματα συλλογής απορριμμάτων πλευρικής φόρτισης· EN 1501-3:2021 σχετικά με οχήματα συλλογής απορριμμάτων εμπρόσθιας φόρτωσης· EN 1501-5:2021 σχετικά με ανυψωτικούς μηχανισμούς για οχήματα συλλογής απορριμμάτων· EN 1829-1:2021 σχετικά με μηχανές εκτόξευσης νερού με υψηλή πίεση· EN ISO 22868:2021 σχετικά με την τεχνική μέθοδο για τη δοκιμή θορύβου φορητών χειρήλατων μηχανών με κινητήρα εσωτερικής καύσης· EN 303-5:2021 σχετικά με λέβητες θέρμανσης για στερεά καύσιμα· EN ISO 11202:2010/A1:2021 σχετικά με τη μέτρηση ηχητικής πίεσης εκπομπής σε μια θέση εργασίας και σε άλλες καθορισμένες θέσεις· EN ISO 19085-1:2021 σχετικά με κοινές απαιτήσεις για μηχανές επεξεργασίας ξύλου· EN ISO 1756-1:2021 σχετικά με απαιτήσεις ασφάλειας για ανυψωτικές εξέδρες· και EN IEC 62061:2021 σχετικά με την ασφάλεια λειτουργίας των σχετιζόμενων με την ασφάλεια συστημάτων ελέγχου.
                  
               
                     (5)
                  
                  
                     Επιπλέον, η CEN και η Cenelec τροποποίησαν τα εναρμονισμένα πρότυπα EN 13001-3-6:2018, EN 50636-2-107:2015/A1:2018 και EN 60335-1:2012/A13:2017, τα στοιχεία αναφοράς των οποίων δημοσιεύτηκαν με την εκτελεστική απόφαση (ΕΕ) 2019/436 της Επιτροπής (5).
                  
               
                     (6)
                  
                  
                     Η Επιτροπή, από κοινού με τη CEN και τη Cenelec, αξιολόγησε κατά πόσον τα πρότυπα που εκπονήθηκαν, αναθεωρήθηκαν και τροποποιήθηκαν από τη CEN και τη Cenelec συμμορφώνονται με το αίτημα.
                  
               
                     (7)
                  
                  
                     Τα εναρμονισμένα πρότυπα που εκπονήθηκαν, αναθεωρήθηκαν και τροποποιήθηκαν από τη CEN και τη Cenelec βάσει του αιτήματος ικανοποιούν τις απαιτήσεις ασφάλειας τις οποίες αποσκοπούν να καλύψουν και οι οποίες καθορίζονται στην οδηγία 2006/42/ΕΚ. Ως εκ τούτου, είναι σκόπιμο να δημοσιευτούν στην Επίσημη Εφημερίδα της Ευρωπαϊκής Ένωσης τα στοιχεία αναφοράς των εν λόγω προτύπων, μαζί με τα στοιχεία αναφοράς των σχετικών τροποποιητικών ή διορθωτικών προτύπων.
                  
               
                     (8)
                  
                  
                     Τα στοιχεία αναφοράς του εναρμονισμένου προτύπου EN 474-1:2006+A6:2019 δημοσιεύτηκαν στην Επίσημη Εφημερίδα της Ευρωπαϊκής Ένωσης με περιορισμό με την εκτελεστική απόφαση (ΕΕ) 2021/1813 της Επιτροπής (6). Αντικατέστησαν τα στοιχεία αναφοράς του εναρμονισμένου προτύπου EN 474-1:2006+A5:2018 χωρίς πρόβλεψη μεταβατικής περιόδου. Για να δοθεί χρόνος στους κατασκευαστές να προετοιμαστούν για την εφαρμογή του νέου προτύπου, είναι σκόπιμο να αναδημοσιευτούν κατ’ εξαίρεση τα στοιχεία αναφοράς του εναρμονισμένου προτύπου EN 474-1:2006+A5:2018 στην Επίσημη Εφημερίδα της Ευρωπαϊκής Ένωσης για περιορισμένο χρονικό διάστημα. Για λόγους ασφάλειας δικαίου, η δημοσίευση των στοιχείων αναφοράς του εναρμονισμένου προτύπου EN 474-1:2006+A5:2018 θα πρέπει να καλύπτει επίσης την περίοδο πριν από την έναρξη ισχύος της παρούσας απόφασης.
                  
               
                     (9)
                  
                  
                     Το κείμενο του περιορισμού για το εναρμονισμένο πρότυπο EN 474-1:2006+A6:2019 που θεσπίστηκε με την εκτελεστική απόφαση (ΕΕ) 2021/1813 δεν είναι σαφές, διότι συγχέει δύο διαφορετικές ελλείψεις που εντοπίστηκαν όσον αφορά το εναρμονισμένο πρότυπο.
                  
               
                     (10)
                  
                  
                     Η πρώτη έλλειψη αφορά το ανεπαρκές επίπεδο ορατότητας που προσδιορίζεται με το πρότυπο EN 474-1:2006+A6:2019 όταν εφαρμόζεται σε συνδυασμό με τις απαιτήσεις του προτύπου EN 474-5:2006+A3:2013 για υδραυλικούς εκσκαφείς. Το εναρμονισμένο πρότυπο EN 474-1:2006+A6:2019, όπως και το εναρμονισμένο πρότυπο EN 474-1:2006+A5:2018, δεν διασφαλίζει ότι ο οδηγός μπορεί να χειρίζεται το μηχάνημα και τα εργαλεία του υπό τις προβλεπόμενες συνθήκες χρήσης, με πλήρη ασφάλεια για τον οδηγό και τα εκτιθέμενα άτομα. Ως εκ τούτου, ο περιορισμός που προβλέπεται στο εναρμονισμένο πρότυπο EN 474-1:2006+A5:2018 σε σχέση με τις βασικές απαιτήσεις υγείας και ασφάλειας 1.2.2 και 3.2.1 του παραρτήματος I της οδηγίας 2006/42/ΕΚ θα πρέπει να διατηρηθεί για το εναρμονισμένο πρότυπο EN 474-1:2006+A6:2019.
                  
               
                     (11)
                  
                  
                     Η δεύτερη έλλειψη αφορά το γεγονός ότι ο μηχανισμός ταχυσυνδέσμων που χρησιμοποιείται για τη σύνδεση των υδραυλικών εκσκαφέων και των τροχοφόρων φορτωτών σε χωματουργικά μηχανήματα δεν περιλαμβάνει ενεργό σύστημα προειδοποίησης ή ενεργό σύστημα παρακολούθησης για τον χειριστή σε περίπτωση εσφαλμένης σύζευξης της μηχανής με την επέκταση. Ως εκ τούτου, το εναρμονισμένο πρότυπο EN 474-1:2006+A6:2019 δεν πληροί τις βασικές απαιτήσεις υγείας και ασφάλειας για την ενσωμάτωση της ασφάλειας και την πρόληψη των κινδύνων από την πτώση αντικειμένων που ορίζονται στο παράρτημα I σημείο 1.1.2 στοιχείο β), σημείο 1.1.2 στοιχείο γ) και σημείο 1.3.3 της οδηγίας 2006/42/ΕΚ. Τα σημεία αυτά θα πρέπει να αναφέρονται στον περιορισμό για το εναρμονισμένο πρότυπο EN 474-1:2006+A6:2019.
                  
               
                     (12)
                  
                  
                     Για λόγους σαφήνειας και ασφάλειας δικαίου, οι διαπιστωθείσες ελλείψεις θα πρέπει να εκφραστούν με δύο χωριστούς περιορισμούς για το εναρμονισμένο πρότυπο EN 474-1:2006+A6:2019.
                  
               
                     (13)
                  
                  
                     Τα στοιχεία αναφοράς του εναρμονισμένου προτύπου EN 60335-1:2012 δημοσιεύτηκαν για πρώτη φορά με την ανακοίνωση 2012/C 159/1 της Επιτροπής (7). Στα στοιχεία αναφοράς του εν λόγω προτύπου συμπεριλήφθηκε αναφορά στο διορθωτικό EN 60335-1:2012/AC:2014 με τη δημοσίευση του εν λόγω προτύπου με την ανακοίνωση 2016/C 14/1 της Επιτροπής (8). Τα στοιχεία αναφοράς του εναρμονισμένου προτύπου EN 60335-1:2012 δημοσιεύτηκαν στην εκτελεστική απόφαση (ΕΕ) 2019/436 μόνο με αναφορά στις τροποποιήσεις EN 60335-1:2012/A11:2014 και EN 60335-1:2012/A13:2017. Εκ παραδρομής, η αναφορά στο διορθωτικό EN 60335-1:2012/AC:2014 παραλείφθηκε από τη δημοσίευση των στοιχείων αναφοράς του εναρμονισμένου προτύπου EN 60335-1:2012 στην εκτελεστική απόφαση (ΕΕ) 2019/436. Ως εκ τούτου, είναι σκόπιμο να αντικατασταθούν τα στοιχεία αναφοράς του εναρμονισμένου προτύπου EN 60335-1:2012 μαζί με τα στοιχεία αναφοράς των τροποποιήσεων EN 60335-1:2012/A11:2014 και EN 60335-1:2012/A13:2017 και να συμπεριληφθούν τα στοιχεία αναφοράς του διορθωτικού EN 60335-1:2012/AC:2014. Για λόγους ασφάλειας δικαίου, τα στοιχεία αναφοράς του εναρμονισμένου προτύπου EN 60335-1:2012, όπως τροποποιούνται με την παρούσα απόφαση, θα πρέπει να ισχύσουν αναδρομικά.
                  
               
                     (14)
                  
                  
                     Στο παράρτημα I της εκτελεστικής απόφασης (ΕΕ) 2019/436 παρατίθενται τα στοιχεία αναφοράς των εναρμονισμένων προτύπων τα οποία προσδίδουν τεκμήριο συμμόρφωσης με την οδηγία 2006/42/ΕΚ και στο παράρτημα II της εν λόγω εκτελεστικής απόφασης παρατίθενται τα στοιχεία αναφοράς των εναρμονισμένων προτύπων τα οποία προσδίδουν τεκμήριο συμμόρφωσης με περιορισμούς. Για να διασφαλιστεί ότι τα στοιχεία αναφοράς των εναρμονισμένων προτύπων που εκπονούνται προς υποστήριξη της οδηγίας 2006/42/ΕΚ παρατίθενται σε μία και μόνη πράξη, τα στοιχεία αναφοράς των προτύπων που αντικαθίστανται, αναθεωρούνται ή τροποποιούνται από τη CEN και τη Cenelec θα πρέπει να συμπεριληφθούν στην εκτελεστική απόφαση (ΕΕ) 2019/436.
                  
               
                     (15)
                  
                  
                     Στο παράρτημα III της εκτελεστικής απόφασης (ΕΕ) 2019/436 παρατίθενται τα στοιχεία αναφοράς των εναρμονισμένων προτύπων προς υποστήριξη της οδηγίας 2006/42/ΕΚ τα οποία αποσύρονται από τη σειρά C της Επίσημης Εφημερίδας της Ευρωπαϊκής Ένωσης από τις ημερομηνίες που ορίζονται στο εν λόγω παράρτημα.
                  
               
                     (16)
                  
                  
                     Ως αποτέλεσμα των εργασιών της CEN και της Cenelec στο πλαίσιο του αιτήματος, τα ακόλουθα εναρμονισμένα πρότυπα που έχουν δημοσιευτεί στη σειρά C της Επίσημης Εφημερίδας της Ευρωπαϊκής Ένωσης αντικαταστάθηκαν, αναθεωρήθηκαν ή τροποποιήθηκαν: EN 12312-5:2005+A1:2009· EN 13001-2:2014· EN 1501-1:2011+A1:2015· EN 1501-2:2005+A1:2009· EN 1501-3:2008· EN 1501-5:2011· EN 1829-1:2010· EN ISO 22868:2011· EN 303-5:2012· EN ISO 11202:2010· EN ISO 19085-1:2017· EN 1756-1:2001+A1:2008· και EN 62061:2005/A2:2015. Ως εκ τούτου, είναι αναγκαίο να αποσυρθούν τα στοιχεία αναφοράς των εν λόγω προτύπων από την Επίσημη Εφημερίδα της Ευρωπαϊκής Ένωσης και να συμπεριληφθούν τα εν λόγω στοιχεία αναφοράς στο παράρτημα III της εκτελεστικής απόφασης (ΕΕ) 2019/436.
                  
               
                     (17)
                  
                  
                     Είναι επίσης αναγκαίο να αποσυρθούν τα στοιχεία αναφοράς των εναρμονισμένων προτύπων EN 13001-3-6:2018, EN 50636-2-107:2015/A2:2020· και EN 60335-1:2012/A13:2017 που δημοσιεύτηκαν με την εκτελεστική απόφαση (ΕΕ) 2019/436, δεδομένου ότι τα εν λόγω πρότυπα τροποποιήθηκαν. Κατά συνέπεια, είναι σκόπιμο να απαλειφθούν τα εν λόγω στοιχεία αναφοράς από το παράρτημα I της εν λόγω εκτελεστικής απόφασης.
                  
               
                     (18)
                  
                  
                     Για να δοθεί στους κατασκευαστές επαρκής χρόνος ώστε να προετοιμαστούν για την εφαρμογή των νέων, αναθεωρημένων ή τροποποιημένων προτύπων, είναι αναγκαίο να αναβληθεί η απόσυρση των στοιχείων αναφοράς των ακόλουθων εναρμονισμένων προτύπων. EN 12312-5:2005+A1:2009· EN 13001-2:2014· EN 1501-1:2011+A1:2015· EN 1501-2:2005+A1:2009· EN 1501-3:2008· EN 1501-5:2011· EN 1829-1:2010· EN ISO 22868:2011· EN 303-5:2012· EN ISO 11202:2010· EN ISO 19085-1:2017· EN 1756-1:2001+A1:2008· EN 62061:2005/A2:2015· EN 13001-3-6:2018, EN 50636-2-107:2015/A2:2020· και EN 60335-1:2012/A13:2017.
                  
               
                     (19)
                  
                  
                     Επομένως, η εκτελεστική απόφαση (ΕΕ) 2019/436 θα πρέπει να τροποποιηθεί αναλόγως.
                  
               
                     (20)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες βασικές απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/436 τροποποιείται ως εξής:
            
                        1)
                     
                     
                        στο άρθρο 1 προστίθεται η ακόλουθη παράγραφος:
                        «Τα στοιχεία αναφοράς του εναρμονισμένου προτύπου EN 474-1:2006+A5:2018 για χωματουργικά μηχανήματα, το οποίο εκπονήθηκε προς υποστήριξη της οδηγίας 2006/42/ΕΚ και απαριθμείται στο παράρτημα IIA της παρούσας απόφασης δημοσιεύεται με περιορισμό με την παρούσα απόφαση στην Επίσημη Εφημερίδα της Ευρωπαϊκής Ένωσης. Τα εν λόγω στοιχεία αναφοράς θεωρείται ότι έχουν δημοσιευτεί στην Επίσημη Εφημερίδα της Ευρωπαϊκής Ένωσης για την περίοδο που καθορίζεται στο εν λόγω παράρτημα.»·
                     
                  
                        2)
                     
                     
                        το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        3)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης·
                     
                  
                        4)
                     
                     
                        προστίθεται το παράρτημα IIA, όπως ορίζεται στο παράρτημα III της παρούσας απόφασης·
                     
                  
                        5)
                     
                     
                        το παράρτημα III τροποποιείται σύμφωνα με το παράρτημα IV της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Τα σημεία 1), 4) και 6) του παραρτήματος I εφαρμόζονται από τις 11 Οκτωβρίου 2023.
            Το σημείο 3) του παραρτήματος I εφαρμόζεται από τις 19 Μαρτίου 2019.
         
         
            Βρυξέλλες, 7 Απριλίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  ΕΕ L 157 της 9.6.2006, σ. 24.
         
            (3)  Οδηγία 98/37/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την προσέγγιση της νομοθεσίας των κρατών μελών σχετικά με τις μηχανές (ΕΕ L 207 της 23.7.1998, σ. 1).
         
            (4)  Ανακοίνωση της Επιτροπής, στο πλαίσιο της εφαρμογής της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου σχετικά με τα μηχανήματα και την τροποποίηση της οδηγίας 95/16/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 92 της 9.3.2018, σ. 1).
         
            (5)  Εκτελεστική απόφαση (ΕΕ) 2019/436 της Επιτροπής, της 18ης Μαρτίου 2019, σχετικά με τα εναρμονισμένα πρότυπα για τα μηχανήματα, τα οποία εκπονήθηκαν προς υποστήριξη της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου (ΕΕ L 75 της 19.3.2019, σ. 108).
         
            (6)  Εκτελεστική απόφαση (ΕΕ) 2021/1813 της Επιτροπής, της 14ης Οκτωβρίου 2021, για την τροποποίηση της εκτελεστικής απόφασης (ΕΕ) 2019/436 όσον αφορά τα εναρμονισμένα πρότυπα για τον εξοπλισμό επίγειας εξυπηρέτησης αεροσκαφών, τους γερανούς, τα μηχανήματα υπόγειας εξόρυξης και άλλα μηχανήματα, που εκπονήθηκαν προς υποστήριξη της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου, και για την κατάργηση της εκτελεστικής απόφασης (ΕΕ) 2015/27 της Επιτροπής (ΕΕ L 366 της 15.10.2021, σ. 109).
         
            (7)  Ανακοίνωση της Επιτροπής, στο πλαίσιο της εφαρμογής της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας) (ΕΕ C 159 της 5.6.2012, σ. 1).
         
            (8)  Ανακοίνωση της Επιτροπής στο πλαίσιο της εφαρμογής της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 14 της 15.1.2016, σ. 1).
      
      
         
            ΠΑΡΑΡΤΗΜΑ I
            Το παράρτημα I τροποποιείται ως εξής:
            
                        1.
                     
                     
                        η σειρά 12 απαλείφεται·
                     
                  
                        2.
                     
                     
                        προστίθεται η ακόλουθη σειρά 12α:
                        
                                    «12α.
                                 
                                 
                                    EN 13001-3-6:2018+A1:2021
                                    Γερανοί — Γενικός σχεδιασμός — Μέρος 3-6: Θέσεις ορίων και ένδειξη καταλληλότητας μηχανημάτων — Υδραυλικοί κύλινδροι
                                 
                                 
                                    C»·
                                 
                              
                  
                        3.
                     
                     
                        η σειρά 33 αντικαθίσταται από το ακόλουθο κείμενο:
                        
                                    «33.
                                 
                                 
                                    EN 60335-1:2012
                                    Ηλεκτρικές συσκευές για οικιακή και παρόμοιες χρήσεις — Ασφάλεια — Μέρος 1: Γενικές απαιτήσεις IEC 60335-1:2010 (τροποποιημένο)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C»·
                                 
                              
                  
                        4.
                     
                     
                        η σειρά 33 απαλείφεται·
                     
                  
                        5.
                     
                     
                        προστίθεται η ακόλουθη σειρά 33α:
                        
                                    «33α.
                                 
                                 
                                    EN 60335-1:2012
                                    Ηλεκτρικές συσκευές για οικιακή και παρόμοιες χρήσεις — Ασφάλεια — Μέρος 1: Γενικές απαιτήσεις IEC 60335-1:2010 (τροποποιημένο)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C»·
                                 
                              
                  
                        6.
                     
                     
                        η σειρά 90 απαλείφεται·
                     
                  
                        7.
                     
                     
                        προστίθεται η ακόλουθη σειρά 90α:
                        
                                    «90α.
                                 
                                 
                                    EN 50636-2-107:2015
                                    Ασφάλεια συσκευών οικιακής και παρόμοιας χρήσης — Μέρος 2-107: Ειδικές απαιτήσεις για ρομποτικές ηλεκτροκίνητες χορτοκοπτικές μηχανές που λειτουργούν με μπαταρία IEC 60335-2-107:2012 (τροποποιημένο)
                                    EN 50636-2-107:2015/A1:2018
                                    EN 50636-2-107:2015/A2:2020
                                    EN 50636-2-107:2015/A3:2021
                                 
                                 
                                    C»·
                                 
                              
                  
                        8.
                     
                     
                        προστίθενται οι ακόλουθες σειρές:
                        
                                    «119.
                                 
                                 
                                    EN ISO 11202:2010
                                    Ακουστική — Θόρυβος εκπεμπόμενος από μηχανήματα και συσκευές — Μέτρηση της στάθμης ηχητικής πίεσης εκπομπής σε μια θέση εργασίας και σε άλλες καθορισμένες θέσεις εφαρμόζοντας περιβαλλοντικές διορθώσεις κατά προσέγγιση (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303-5:2021
                                    Λέβητες θέρμανσης — Μέρος 5: Λέβητες θέρμανσης για στερεά καύσιμα, που τροφοδοτούνται χειροκίνητα ή αυτόματα, με μέγιστη ονομαστική θερμική ισχύ εξόδου έως 500 kW — Ορολογία, απαιτήσεις, δοκιμές και σήμανση
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 1: Οχήματα συλλογής απορριμμάτων οπισθίας φόρτωσης
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 2: Οχήματα συλλογής απορριμμάτων πλευρικής φόρτισης
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 3: Οχήματα συλλογής απορριμμάτων εμπρόσθιας φόρτωσης
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 5: Ανυψωτικοί μηχανισμοί για οχήματα συλλογής απορριμμάτων
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Ανυψωτικές εξέδρες — Ανυψωτικές πλατφόρμες προσαρμοζόμενες σε τροχοφόρα οχήματα — Απαιτήσεις ασφάλειας — Μέρος 1: Ανυψωτικές εξέδρες για φόρτωση αγαθών
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Μηχανές εκτόξευσης νερού με υψηλή πίεση — Απαιτήσεις ασφάλειας — Μέρος 1: Μηχανές
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Εξοπλισμός επίγειας εξυπηρέτησης αεροσκαφών — Ειδικές απαιτήσεις — Μέρος 5: Εξοπλισμός εφοδιασμού αεροσκαφών με καύσιμα
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Χαλύβδινα συρματόσχοινα - Ασφάλεια - Μέρος 5: Συρματόσχοινα με κλώνους για ανελκυστήρες
                                 
                                 
                                    C
                                 
                              
                                    129.
                                 
                                 
                                    EN 12609: 2021
                                    Αυτοκινούμενοι αναμεικτήρες — Απαιτήσεις ασφάλειας
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Ασφάλεια γερανών — Γενικός σχεδιασμός — Μέρος 2: Επιδράσεις φορτίου
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Γερανοί — Γερανοί ανοικτής θαλάσσης — Μέρος 3: Ελαφροί γερανοί ανοικτής θαλάσσης
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Μηχανές επεξεργασίας ξύλου — Ασφάλεια — Μέρος 1: Κοινές απαιτήσεις (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Δασοκομικά μηχανήματα και μηχανήματα κήπου — Κώδικας δοκιμής θορύβου για φορητές χειρήλατες μηχανές με κινητήρα εσωτερικής καύσης — Τεχνική μέθοδος (Ακρίβεια κατηγορίας 2) (ISO 22868:2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Ασφάλεια μηχανών — Ασφάλεια λειτουργίας των σχετιζόμενων με την ασφάλεια συστημάτων ελέγχου IEC 62061:2021
                                 
                                 
                                    Β».
                                 
                              
                  
      
      
         
            ΠΑΡΑΡΤΗΜΑ II
            Στο παράρτημα II, η σειρά 1 αντικαθίσταται από το ακόλουθο κείμενο:
            
               
                           «1.
                        
                        
                           EN 474-1:2006+A6:2019
                           Χωματουργικά μηχανήματα — Ασφάλεια — Μέρος 1: Γενικές απαιτήσεις
                           
                              Σημείωση 1: Η παρούσα δημοσίευση δεν αφορά τη ρήτρα 5.8.1 Ορατότητα — Οπτικό πεδίο του χειριστή του παρόντος προτύπου, αλλά μόνο σε σχέση με τις απαιτήσεις του EN 474-5:2006+A3:2013 για τους υδραυλικούς εκσκαφείς, η εφαρμογή του οποίου δεν προσδίδει τεκμήριο συμμόρφωσης προς τις βασικές απαιτήσεις υγείας και ασφάλειας των σημείων 1.2.2 και 3.2.1 του παραρτήματος I της οδηγίας 2006/42/ΕΚ.
                           
                              Σημείωση 2: Όσον αφορά το παράρτημα B.2 — Ταχυσύνδεσμοι, το εναρμονισμένο πρότυπο EN 474-1:2006+A6:2019 δεν παρέχει τεκμήριο συμμόρφωσης με τις βασικές απαιτήσεις υγείας και ασφάλειας 1.1.2 στοιχείο β), 1.1.2 στοιχείο γ) και 1.3.3 του παραρτήματος I της οδηγίας 2006/42/ΕΚ όταν εφαρμόζεται σε συνδυασμό με τις απαιτήσεις του προτύπου EN 474-4:2006+A2:2012 για τους τροχοφόρους φορτωτές και τις απαιτήσεις του προτύπου EN 474-5:2006+A3:2013 για υδραυλικούς εκσκαφείς.
                        
                        
                           C».
                        
                     
         
      
      
         
            ΠΑΡΑΡΤΗΜΑ III
            
               
                  
                     «ΠΑΡΑΡΤΗΜΑ IIA
                     
                                 
                                    Αριθ.
                                 
                              
                              
                                 
                                    Στοιχεία αναφοράς του προτύπου
                                 
                              
                              
                                 Τύπος
                              
                              
                                 
                                    Από
                                 
                              
                              
                                 
                                    Έως
                                 
                              
                           
                                 1.
                              
                              
                                 EN 474-1:2006+A5:2018
                                 Χωματουργικά μηχανήματα — Ασφάλεια — Μέρος 1: Γενικές απαιτήσεις
                                 
                                    Σημείωση: Η παρούσα δημοσίευση δεν αφορά τη ρήτρα 5.8.1 Ορατότητα — Οπτικό πεδίο του χειριστή του παρόντος προτύπου, αλλά μόνο σε σχέση με τις απαιτήσεις του EN 474-5:2006+A3:2013 για τους υδραυλικούς εκσκαφείς, η εφαρμογή του οποίου δεν προσδίδει τεκμήριο συμμόρφωσης προς τις βασικές απαιτήσεις υγείας και ασφάλειας των σημείων 1.2.2 και 3.2.1 του παραρτήματος I της οδηγίας 2006/42/ΕΚ.
                              
                              
                                 C
                              
                              
                                 15 Οκτωβρίου 2021
                              
                              
                                 11 Οκτωβρίου 2022.
                              
                           
               »
         
      
      
         
            ΠΑΡΑΡΤΗΜΑ IV
            Στο παράρτημα III, προστίθενται οι ακόλουθες σειρές:
            
               
                           «114.
                        
                        
                           EN 12312-5:2005+A1:2009
                           Εξοπλισμός επίγειας εξυπηρέτησης αεροσκαφών — Ειδικές απαιτήσεις — Μέρος 5: Εξοπλισμός εφοδιασμού αεροσκαφών με καύσιμα
                        
                        
                           11 Οκτωβρίου 2023
                        
                        
                           C
                        
                     
                           115.
                        
                        
                           EN 13001-2:2014
                           Ασφάλεια γερανών — Γενικός σχεδιασμός — Μέρος 2: Επιδράσεις φορτίου
                        
                        
                           11 Οκτωβρίου 2023
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 1: Οχήματα συλλογής απορριμμάτων οπισθίας φόρτωσης
                        
                        
                           11 Οκτωβρίου 2023
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Οχήματα συλλογής απορριμάτων και οι παρελκόμενοι ανυψωτικοί τους μηχανισμοί — Γενικές απαιτήσεις και απαιτήσεις ασφάλειας — Μέρος 2: Οχήματα συλλογής απορριμμάτων πλευρικής φόρτισης
                        
                        
                           11 Οκτωβρίου 2023
                        
                        
                           C
                        
                     
                           118.
                        
                        
                           EN 1501-3:2008
                           Οχήματα συλλογής απορριμάτων και οι παρελκόμενοι ανυψωτικοί τους μηχανισμοί — Γενικές απαιτήσεις και απαιτήσεις ασφάλειας — Μέρος 3: Οχήματα συλλογής απορριμμάτων εμπρόσθιας φόρτωσης
                        
                        
                           11 Οκτωβρίου 2023
                        
                        
                           C
                        
                     
                           119.
                        
                        
                           EN 1501-5:2011
                           Οχήματα συλλογής απορριμμάτων — Γενικές απαιτήσεις και απαιτήσεις ασφάλειας — Μέρος 5: Ανυψωτικοί μηχανισμοί για οχήματα συλλογής απορριμμάτων
                        
                        
                           11 Οκτωβρίου 2023
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Ανυψωτικές εξέδρες — Ανυψωτικές πλατφόρμες προσαρμοζόμενες σε τροχοφόρα οχήματα — Απαιτήσεις ασφάλειας — Μέρος 1: Ανυψωτικές εξέδρες για φόρτωση αγαθών
                        
                        
                           11 Οκτωβρίου 2023
                        
                        
                           C
                        
                     
                           121.
                        
                        
                           EN 1829-1:2010
                           Μηχανές εκτόξευσης νερού με υψηλή πίεση — Απαιτήσεις ασφάλειας — Μέρος 1: Μηχανές
                        
                        
                           11 Οκτωβρίου 2023
                        
                        
                           C
                        
                     
                           122.
                        
                        
                           EN 303-5:2012
                           Λέβητες θέρμανσης — Μέρος 5: Λέβητες θέρμανσης για στερεά καύσιμα, που τροφοδοτούνται χειροκίνητα ή αυτόματα, με μέγιστη ονομαστική θερμική ισχύ εξόδου έως 500 kW — Ορολογία, απαιτήσεις, δοκιμές και σήμανση
                        
                        
                           11 Οκτωβρίου 2023
                        
                        
                           C
                        
                     
                           123.
                        
                        
                           EN 62061:2005
                           Ασφάλεια μηχανών — Ασφάλεια λειτουργίας των σχετιζόμενων με την ασφάλεια ηλεκτρικών, ηλεκτρονικών, ηλεκτρονικά προγραμματιζόμενων συστημάτων ελέγχου IEC 62061:2005
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           11 Οκτωβρίου 2023
                        
                        
                           B
                        
                     
                           124.
                        
                        
                           EN ISO 11202:2010
                           Ακουστική — Θόρυβος εκπεμπόμενος από μηχανήματα και συσκευές — Μέτρηση της στάθμης ηχητικής πίεσης εκπομπής σε μια θέση εργασίας και σε άλλες καθορισμένες θέσεις εφαρμόζοντας περιβαλλοντικές διορθώσεις κατά προσέγγιση (ISO 11202:2010)
                        
                        
                           11 Οκτωβρίου 2023
                        
                        
                           B
                        
                     
                           125.
                        
                        
                           EN ISO 19085-1:2017
                           Μηχανές επεξεργασίας ξύλου — Ασφάλεια — Μέρος 1: Κοινές απαιτήσεις (ISO 19085-1:2017)
                        
                        
                           11 Οκτωβρίου 2023
                        
                        
                           C
                        
                     
                           126.
                        
                        
                           EN ISO 22868:2011
                           Δασοκομικά μηχανήματα και μηχανήματα κήπου — Κώδικας δοκιμής θορύβου για φορητές χειρήλατες μηχανές με κινητήρα εσωτερικής καύσης — Τεχνική μέθοδος (Ακρίβεια κατηγορίας 2) (ISO 22868:2011)
                        
                        
                           11 Οκτωβρίου 2023
                        
                        
                           C».